PATVIRTINTA

Jonavos „Neries“ pagrindinės mokyklos

direktorės 2022 m. sausio 19 d.

įsakymu Nr. V-11

**JONAVOS ,,NERIES“ PAGRINDINĖ MOKYKLA**

**UGDYMO PROCESO ORGANIZAVIMO MOKINIAMS ESANT IZOLIACIJOJE**

**TVARKOS APRAŠAS**

**I SKYRIUS**

**BENDROSIOS NUOSTATOS**

1. Jonavos „Neries“ pagrindinės mokyklosugdymo proceso organizavimo mokiniams,esantiems izoliacijoje tvarkos aprašas (toliau Aprašas) parengta vadovaujantis Lietuvos Respublikos švietimo, mokslo ir sporto ministro 2020 m. kovo 16 d. įsakymu Nr. V-372 „Dėl rekomendacijų dėl ugdymo proceso organizavimo nuotoliniu būdu” ir Lietuvos Respublikos sveikatos apsaugos ministro valstybės lygio ekstremalios situacijos valstybės operacijų vadovo sprendimu ,,Dėl infekcijų plitimą ribojančio režimo švietimo tiekėjuose, įgyvendinančiuose priešmokyklinio ir bendrojo ugdymo programas, skelbimo tvarkos” patvirtinto 2021 m. spalio 12 d. įsakymu Nr. V-2273.
2. Apraše nurodomos mokiniui esant izoliacijoje (saviizoliacijoje) mokymo(si) nuotoliniu būdu taisyklės, mokymosi platformos įrankiai, atsakingi asmenys ir jų funkcijos, rekomendacijos mokiniams, kaip mokytis.

**II SKYRIUS**

**UGDYMO ORGANIZAVIMAS MOKINIUI ESANT IZOLIACIJOJE**

1. Mokiniui sergant, ugdymo procesas jam neorganizuojamas.
2. Izoliacijoje esant visai klasei (dėl infekcijų plitimą ribojančio režimo – IPRR), ugdymas organizuojamas nuotoliniu būdu, vadovaujantis mokyklos Mokymo organizavimo nuotoliniu būdu tvarkos aprašu 7-14 dienų laikotarpiu.
3. Izoliacijoje esant nuo vieno iki keturių vienos klasės mokinių, ugdymas jiems organizuojamas:
	1. **Nuotoliniu būdu** pavienio mokymosi forma – kai tam tikrą laikotarpį mokinys mokosi individualiai, periodiškai dalyvaudamas grupinėse ir (ar) individualiose mokytojo konsultacijose nuotoliniu būdu:
		1. individualias užduotis mokinys gauna ir atsiskaito už jas per „Mano dienyną“;
		2. nuotolinės konsultacijos vyksta „G Suite for educationׅ“ platformoje pagal per „Mano dienyna”, suderintą grafiką;
		3. konsultacijoms pagal dalykus skiriama iki 15 proc. nustatyto dalyko savaitinių pamokų skaičiaus;
		4. pamokų nelankymas „Mano dienyne” žymimas „n“, pateisinamas mokyklos direktoriaus įsakymu.
	2. **Hibridiniu būdu** – (kai saviizoliacijoje yra nuo 20 iki 30 procentų klasės mokinių) per pamoką dalis klasės mokinių mokosi klasėje, kita klasės mokinių dalis – nuotoliniu būdu:
		1. pamokos nuotoliniu būdu vyksta vadovaujantis mokyklos Mokymo organizavimo nuotoliniu būdu tvarkos aprašu, pagal įprastą pamokų tvarkaraštį;
		2. mokiniui neprisijungus į pamoką, „Mano dienyne” žymima „n“;
	3. **Mišriu būdu** – numatant vaizdo konsultacijas mokiniams pagal grafiką ir skiriant savarankiškas užduotis.
4. Izoliacijoje esant keletui klasės mokinių, iš paralelinių ar iš gretimų klasių, gali būti sudaryta laikina grupė šių mokinių nuotoliniam mokymui ir konsultacijoms, kol jie yra izoliacijoje. Sudarius laikinąją grupę iš izoliacijoje esančių mokinių, jie priskiriami vienai iš klasių, mokiniams sudaromas laikinas pamokų ir konsultacijų tvarkaraštis.
5. **Mokykla,** įsivertinusi pasirengimą dirbti nuotoliniu būdu – technologines galimybes, turimas skaitmenines priemones, mokytojų kompetenciją, mokinių amžių ir jų aplinkos socialinę ekonominę padėtį – pasirinko tokią nuotolinio mokymosi aplinką, kuri užtikrintų ne tik skaitmeninio ugdymo turinio pasiekiamumą, bet ir bendravimą bei bendradarbiavimą ugdymo proceso metu realiuoju (sinchroniniu) ir/ar nerealiuoju (asinchroniniu) laiku ir susitarė, kad:
	1. naudoja *Manodienynas.lt* ir kitas aplinkas ugdymo turinio pateikimui ir pasiekiamumui, bendravimui bei bendradarbiavimui ugdymo proceso metu;
	2. ugdymas nuotoliniu būdu vykdomas pagal patvirtintą pamokų tvarkaraštį, dalykų mokytojų parengtus ir patvirtintus ilgalaikius ugdymo planus bei Jonavos ,,Neries” pagrindinės mokyklos mokinių pasiekimų ir pažangos vertinimo tvarkos aprašą”;
	3. visa informacija apie nuotolinio mokymo(si) organizavimą mokykloje skelbiama mokyklos internetinėje svetainėje [*https://neris.jonava.lm.lt/*](https://neris.jonava.lm.lt/) paskyroje ,,Nuotolinis mokymas(is)“;
	4. **Mokytojai:**
		1. nuotolinio ugdymo procesą pradeda supažindinami mokinius su dalyko nuotolinio mokymo(si) tvarka, reikalavimais, vertinimu ir kt.;
		2. kiekvieną dieną tvarkaraščio pamokos metu nurodo temą, skiria mokymosi užduotis, konsultuoja mokinius, teikia teorinę ir kitą ugdymui(si) reikalingą medžiagą;
		3. taikant sichroninį ryšį, mokytojai bendrauja su mokiniais ne ilgiau kaip 20-30 min. naudodamiesi išbandytomis priemonėmis ir jų teikiamomis galimybėmis;
		4. informuoja, kada ir kokiu būdu mokinys gali paprašyti mokytojo pagalbos ir paaiškinimų, kaip suteikiamas grįžtamasis ryšys mokiniams, jų tėvams (globėjams, rūpintojams), fiksuojami įvertinimai ir pan.;
		5. bendrauja su mokiniais ir jų tėvais (globėjais, rūpintojais) per *Manodienynas.lt*, el. paštą ir kitais mokytojo nurodytais būdais;
		6. parengia mokymo(si) užduočių paketus specialiųjų poreikių mokiniams ir mokiniams, neturintiems galimybės dalyvauti nuotolinio ugdymo(si) procese.
	5. **Klasių auklėtojai:**
		1. bendrauja ir bendradarbiauja su auklėtiniais, jų tėvais (globėjais, rūpintojais), dalykų mokytojais, administracija ir specialistais įvairiais su ugdymu susijusiais klausimais;
		2. nuolat susisiekia su mokinių tėvais;
		3. kiekvieną dieną informuoja dalykų mokytojus apie mokinius, nedalyvaujančius ugdymo procese;
	6. **Mokiniai:**
		1. kiekvieną dieną tvarkaraščio pamokos metu stebi *el. dienyne* paskelbtą dalyko temą, mokymosi medžiagą ir užduotis, atlieka jas ir konsultuojasi su dalyko mokytoju;
		2. iki mokytojo nurodyto laiko atlieka namų darbus ir kitas atsiskaitymo užduotis;
		3. ši Tvarka galioja ir mokiniams, mokomiems namuose.
	7. **Tėvai (globėjai/ rūpintojai):**
		1. užtikrina, kad mokinys dalyvautų nuotolinio ugdymo procese, namuose turėtų darbo vietą ir atsakingai atliktų užduotis;
		2. bendrauja ir bendradarbiauja su mokytojais kiekvieną darbo dieną nuo 8.00 val. iki 16.00 val.;
	8. **Administracija:**
		1. užtikrina ir koordinuoja sklandų nuotolinio ugdymo organizavimą;
		2. bendrauja ir bendradarbiauja su mokiniais, jų tėvais (globėjais/rūpintojais), dalykų mokytojais ir specialistais įvairiais su nuotoliniu ugdymu susijusiais klausimais;
	9. **Pagalbos specialistai (socialinis pedagogas, specialusis pedagogas, logopedas, psichologas):**
		1. konsultuoja mokytojus, teikia rekomendacijas;
		2. konsultuoja mokinius ir tėvus (globėjus/rūpintojus) telefonu ir kitomis priemonėmis;
		3. bendradarbiauja su mokytojais ir klasių auklėtojais.

**III. BAIGIAMOSIOS NUOSTATOS**

1. Aprašas atnaujinamas (koreguojamas) esant poreikiui.
2. Aprašas skelbiama Mokyklos internetinėje svetainėje.

**\_\_\_\_\_\_\_\_\_\_\_\_\_\_\_\_\_\_\_\_\_\_**